Sundhöll Hafnarfjarðar

Sundhöll Hafnarfjarðar er yfirbyggð 25 m sundlaug í Hafnarfirði á því svæði sem nefnt er Krosseyrarmalir.

Bygging sundlaugarinnar hófst árið 1940 en verkið tafðist vegna seinni heimsstyrjaldarinnar. Byggingu hennar var lokið árið 1943 og var sundlaugin formlega opnuð sunnudaginn 29. ágúst 1943. Þá hét hún einfaldlega Sundlaug Hafnarfjarðar. Sundlaugin var þá sjósundlaug, sjónum var dælt úr hafinu með rafmagnsdælu, hann hitaður með kolabrennslu og hreinsaður í hreinsitækjum áður en honum var dælt í laugina. Hafist var handa við að byggja yfir sundlaugina árið 1947 og lauk því verki 1953. Þá var hætt að nota sjó sem upphitaður var með kolum og þess í stað vatn notað sem var hitað með rafmagnsmótorum.

Arkitekt sundlaugarinnar var Guðjón Samúelsson.

 Aðstaða 
Sundlaugin er 8,7 metrar á breidd og 3,2 metra djúp í dýpri enda. Í dýpri enda laugarinnar er stökkbretti. Á afgirtu svæði við sundlaugarbygginguna eru tveir rúmgóðir heitir pottar, þar af einn með öflugum nuddtækjum. Þar má einnig finna kaldan pott og í búningsklefum eru aðgreindir saunaklefar fyrir karla og konur. Laug.is - Sundhöll Hafnarfjarðar

 Tilvísanir 

 Tenglar 
 GLÆSILEG SUNDLAUG í HAFNARFIRÐI, Morgunblaðið 1. september 1943
 Vígsla sundhallar Hafnafjarðar, Fálkinn 19. júní 1953
 Sundfélag Hafnarfjarðar - Yngvi Rafn Baldvinsson 

Flokkur:Sundlaugar í Hafnarfirði
Flokkur:Stofnað 1943
Flokkur:Sundhallir
Flokkur:Byggingar eftir Guðjón Samúelsson